Auk þess fela hugmyndir manna um uppruna jarðarinnar í sér að meðalsamsetning hennar sé líkust loftsteinategund sem nefnist „ kondrítar “ . Samkvæmt þessu er efri hluti möttulsins gerður úr ólivíni ( Mg2SiO4 ) , pýroxeni ( MgSiO3 og CaMgSi2O6 ) og spínli ( MgAl2O4 ) , neðar hvarfast spínillinn í granat ( Mg3Al2Si3O12 ) vegna þrýstingsins , og enn þá neðar taka aðrar háþrýstisteindir við . Af þessu sést að helstu efni í möttli jarðar , fyrir utan súrefni ( O ) , eru kísill ( Si ) , magnesín ( Mg ) , kalsín ( Ca ) og ál ( Al ) , en að auki er verulegt járn ( Fe ) í flestum þessara steinda .